મોટા ભાગના રાજકારણીઓને માટે હવે મતદારો સાથે સંપર્કમાં રહેવા માટે સૉશિઅલ મીડિયા મહત્ત્વનું અંગ બની ગયું છે. મોટા ભાગના લોકો હવે ફેસબૂક અને ટ્વિટર ખાતાં ધરાવે છે. અને જેમને નથી તેમને વડાપ્રધાન નરેન્દ્ર મોદી મક્કમપણે ખોલાવી તેના પર સક્રિય રહેવા કહે છે. આ વાત માત્ર ભારત પૂરતી સીમિત નથી, હવે વિશ્વભરના રાજકારણીઓ સૉશિઅલ મીડિયાનો ઉપયોગ કરી રહ્યા છે. પરંતુ સૉશિઅલ મીડિયા રાજકારણીઓને ફાયદાની સાથે હવે નુકસાન પણ કરાવી રહ્યું છે.